SAPD nooi oudlede terug | Maroela Media
Die polisiediens vra dat oudlede terugkom. Foto: Twitter
Die Suid-Afrikaanse Polisiediens het met 'n proses begin om oudlede van die diens opnuut aan te stel.
Kol. Athlenda Mathe, nasionale polisiewoordvoerder, sê die SAPD verwelkom aansoeke van gewese lede met die rang van konstabel, sersant of adjudant‑offisier. "Net diegene wat aan die vereistes voldoen, sal oorweeg word."
Sy sê suksesvolle aansoekers sal net met dieselfde rang in diens geneem word as wat hulle voorheen beklee het en volgens die minimum salarisskaal vir daardie rang vergoed word.
Die SAPD het dié proses Sondag met advertensies in drie Sondagkoerante aangekondig, maar inligting is ook op die diens se webwerf, www.saps.gov.za, onder die hofie "Careers" beskikbaar.
Van die ellelange lys vereistes waaraan aansoekers moet voldoen, is dat hulle:
'n Suid-Afrikaanse burger moet wees.
Minstens twee amptelike tale magtig moet wees, waarvan Engels een moet wees.
Minstens 'n kode B-rybewys moet hê.
Geen tatoes sal hê wat sigbaar sal wees wanneer hulle 'n uniform dra nie.
Geen vorige veroordelings moet hê nie.
Voormalige lede van die SAPD wat die diens verlaat het omdat hulle afgetree het (hetsy op die aftreeouderdom of vervroegde aftrede), wat oneervol ontslaan of geskors is, of die SAPD verlaat het hangende die uitslag van 'n tugondersoek, sal nie vir heropname in die diens oorweeg word nie.
Mathe sê aansoekers moet onthou hulle sal aan 'n deeglike ondersoek onderwerp word wat 'n sielkundige evaluering, vingerafdrukke, die nagaan van verwysings en mediese toetse sal insluit.
In die nuus Suid-Afrikaanse Polisiediens
Goeie jimmel jy moet jou kop laat lees om terug tegaan na so n gemors !
Wonder net wat gaan hulle met al die polisiebeamptes maak. KFC oppas vir die polisie helikopters?
Om AL die werk te doen en af te tree as konstabels/sersante???
Party mense sal enige iets vir geld doen en ook vir enige iemand werk. Laat my ook dink aan straat hoeke waar sekere mense sal staan.
Nou hoeveel polisie beamptes het n kriminele rekord? Dan word hulle nogtans aan gestel en dan as jy weer aansoek wil doen dan mag jy ni n rekord he ni.